CELEX: 62010CJ0263
Language: el
Date: 2011-07-07
Title: Απόφαση του Δικαστηρίου (πρώτο τμήμα) της 7ης Ιουλίου 2011.#Iulian Nisipeanu κατά Direcţia Generală a Finanţelor Publice Gorj και λοιπών.#Αίτηση για την έκδοση προδικαστικής αποφάσεως: Tribunalul Gorj - Ρουμανία.#Εσωτερικός φόρος - Άρθρο 110 ΣΛΕΕ - Φόρος λόγω ρυπάνσεως επιβαλλόμενος κατά την πρώτη ταξινόμηση αυτοκινήτων.#Υπόθεση C-263/10.

Απόφαση του Δικαστηρίου (πρώτο τμήμα) της 7ης Ιουλίου 2011 –Nisipeanu κατά Direcţia Generală a Finanţelor Publice Gorj κ.λπ.
      (Υπόθεση C‑263/10)
      «Εσωτερικοί φόροι – Άρθρο 110 ΣΛΕΕ – Φόρος λόγω ρυπάνσεως επιβαλλόμενος κατά την πρώτη ταξινόμηση αυτοκινήτων οχημάτων»
      1.                     Φορολογικές διατάξεις – Εσωτερικοί φόροι – Φόρος λόγω ρυπάνσεως ο οποίος πλήττει τα αυτοκίνητα οχήματα κατά την πρώτη ταξινόμησή
            τους στην εθνική επικράτεια – Φόρος επιβαλλόμενος στα εισαγόμενα μεταχειρισμένα αυτοκίνητα, χωρίς να υπάρχει αντίστοιχη επιβάρυνση
            πλήττουσα τα ήδη υφιστάμενα στην εγχώρια αγορά αυτοκίνητα ίδιας παλαιότητας και φθοράς – Δεν επιτρέπεται (Άρθρο 110 ΣΛΕΕ)
            (βλ. σκέψεις 28-29 και διατακτ.)
      2.                     Προδικαστικά ερωτήματα – Ερμηνεία – Διαχρονικά αποτελέσματα των αποφάσεων περί ερμηνείας – Αναδρομική ισχύς – Περιορισμός
            από το Δικαστήριο – Προϋποθέσεις – Σπουδαιότητα, για το οικείο κράτος μέλος, των οικονομικών συνεπειών της αποφάσεως – Μη
            αποφασιστικό κριτήριο (Άρθρο 110 ΣΛΕΕ) (βλ. σκέψεις 32-36)
      Αντικείμενο 
      
         
               Αίτηση εκδόσεως προδικαστικής αποφάσεως – Tribunalul Gorj – Ταξινόμηση μεταχειρισμένων οχημάτων τα οποία είχαν ταξινομηθεί
                  προηγουμένως σε άλλα κράτη μέλη – Φόρος λόγω ρυπάνσεως επιβαλλόμενος στα αυτοκίνητα οχήματα κατά την πρώτη ταξινόμησή τους
                  σε κράτος μέλος – Αξιολόγηση του κριτηρίου της «ημερομηνίας πρώτης ταξινομήσεως» – Συμβατότητα της εθνικής κανονιστικής ρυθμίσεως
                  προς το άρθρο 110 ΣΛΕΕ – Κύρος της προβλεπόμενης για ορισμένες κατηγορίες οχημάτων απαλλαγής από την καταβολή του φόρου –
                  Ενδεχόμενη εφαρμογή της αρχής «ο ρυπαίνων πληρώνει»
               
            Διατακτικό
      Το άρθρο 110 ΣΛΕΕ έχει την έννοια ότι απαγορεύει την καθιέρωση από κράτος μέλος φόρου λόγω ρυπάνσεως επιβαλλόμενου επί των
         αυτοκινήτων οχημάτων κατά την πρώτη ταξινόμησή τους στο κράτος μέλος αυτό, αν το φορολογικό αυτό μέτρο έχει διαμορφωθεί κατά
         τρόπο ώστε να αποτελεί αντικίνητρο για τη θέση σε κυκλοφορία στο εν λόγω κράτος μέλος μεταχειρισμένων αυτοκινήτων που έχουν
         αγοραστεί σε άλλα κράτη μέλη, αλλά όχι και για τις πωλήσεις μεταχειρισμένων αυτοκινήτων ίδιας παλαιότητας και ίδιου βαθμού
         φθοράς εντός της εγχώριας αγοράς.